มีเศษเนื้อเยื่อออกมาจากช่องคลอดเวลาปัดสวะค่ะ ปวดท้องเหมือนจะเป็นประจำเดือน แต่ประจำเดือนยังไม่มาค่ะ อาการแบบนี้คืออะไรค่ะ
สวัสดีค่ะ เจน จากที่เล่ามาหากเป็นเศษเนื้อเยื่อออกจากช่องคลอดสีขาวปนน้ำตาล ถือว่าเป็นตกขาวค่ะ แต่ถ้าออกมาตอนปัสสาวะอาจออกมาท่อปัสสาวะหรือกระเพาะปัสสาวะได้ค่ะ @ซึ่งหากปัสสาวะออกมีตะกอนสีขาวขุ่น ร่วมกับปัสสาวะแสบขัด น่าจะเป็นอาการของกระเพาะปัสสาวะอักเสบ โดยทั่วไปแนะนำให้หลีกเลี่ยงการกลั้นปัสสาวะ และดื่มน้ำเปล่าเพิ่มขึ้น หากไม่ดีขึ้น แนะนำไปพบแพทย์ค่ะ @แต่หากเป็นตกขาว อาการตกขาวแบ่งเป็น 2แบบ คือ -ตกขาวแบบปกติ: โดยลักษณะสีขาวใส ขาวขุ่นเนื้อหยาบ ไม่มีกลิ่นเหม็น -ส่วนการตกขาวแบบผิดปกติ: ลักษณะสีเขียว เหลือง ตกขาวปนเลือด กลิ่นเหม็น ซึ่งอาการตกขาวที่ผิดปกตินี้ สามารถเกิดได้จาก ช่องคลอดหรือ อาจเกิดจากมดลูกอักเสบค่ะ โดยเชื้อที่ก่อโรค อาจเป็นเชื้อรา เชื้อแบคทีเรีย เชื้อหนองในแท้ เชื้อหนองในเทียม เป็นต้น **กรณีของ เจน ถ้าเป็นตกขาว ก็ถือว่าเป็นตกขาวที่ผิดปกติ แต่ยังระบุสาเหตุไม่ได้นะคะ แนะนำให้รักษาสุขอนามัย โดยหลังจากปัสสาวะให้ทำความสะอาดอวัยวะเพศด้วยน้ำเปล่าและซับให้แห้ง สวมกางเกงในสะอาดและแห้ง หลีกเลี่ยงการมีเพศสัมพันธ์ช่วงที่มีตกขาวปริมาณมาก หรือสวมถุงยางอนามัยเพื่อป้องกันการติดเชื้อเพิ่มเติม งดการสวนล้างช่องคลอด ให้ทำความสะอาดด้วยน้ำเปล่าเป็นหลักนะคะ. และหากไม่ดีขึ้น แนะนำให้ไปพบสูตินารีแพทย์เพื่อรับการวินิจฉัยและรักษาต่อไปค่ะ